**INKASATOR d.o.o.**

KARLOVAC

Trg hrvatskih branitelja 4

**NADZORNI ODBOR**

Broj: 07-17493/2023-1

Z**APISNIK**

sa 18. sjednice Nadzornog odbora Inkasator d.o.o. Karlovac, održane dana 21.prosinca 2023. godine s početkom u 08,00 sati u prostorijama Društva.

**NAZOČNI ČLANOVI:** Marinko Pleskina, Nives Matan, Ivan Mileusnić, Vladimir Vinski

**ODSUTNI :** Dragan Pintar

**OSTALI NAZOČNI:** Andreja Barberić – direktorica Društva, Brankica Dejanović - tajnica

Sjednicom predsjedava Marinko Pleskina, te predlaže sljedeći

**DNEVNI RED**

1. Usvajanje zapisnika sa 17. sjednice Nadzornog odbora
2. Druge izmjene plana poslovanja za 2023. godinu
3. Odluka o usvajanju Plana poslovanja za 2024. godinu
4. Odluka o bruto plaći direktora
5. Razno

**Točka 1.**

**Usvajanje zapisnika sa 17.sjednice Nadzornog odbora**

Predsjedavajući utvrđuje da nema primjedaba na predloženi tekst zapisnika, te predlaže da se isti usvoji.

Predsjedavajući predlaže, a članovi jednoglasno prihvaćaju i donose

**Z a k lj u č a k**

Usvaja se zapisnik sa 17.sjednice Nadzornog odbora u tekstu koji je u prilogu.

**Točka 2.**

**Druge izmjene plana poslovanja za 2023. godinu**

Uvodne navode iznosi direktorica Društva te navodi da je nakon 10/2023 stanje postalo realno, te je ovaj prijedlog zbog povećanja prihoda od cca 37.000-€ (prihodi od Čistoće, zbog nove naknade, od servisa uza čišćenje). Smanjenje prihoda kod upravljanja zgradama za 4%, te kod obročne otplate stanova za 15% (zbog isteka roka otplate kredita) .

Rashodi su povećani u kancelarijskom materijalu (HUB obrasci, zbog različitog vremena nabave u 2022. i 2023.g.), troškovi distribucije računa veći za 11%, sponzorstva manja za 45%, nešto povećani sudski troškovi. Ukupno povećanje rashoda za 23.000 €.

Ukupno planirana dobit prije oporezivanja 37.000 €

Članovi se informiraju o pojedinim stavkama i realnoj mogućnosti ispunjenja plana, te nemaju zamjerki ili primjedbi na isti.

Planirana dobit i analitika plana izgleda im realno, a direktorica argumentirano navodi da je moguće ispunjenje istog.

 Predsjedavajući daje na glasanja i članovi jednoglasno donose

**O d l u k u**

**Prihvaćaju se Druge izmjene plana poslovanja za 2023.g.**

**Točka 3.**

**Odluka o usvajanju Plana poslovanja za 2024. godinu**

Direktorica Društva obrazlaže stavke Plana poslovanja za 2024.g. i navodi da je zbog promjene propisa i odluke Vlade RH o visini minimalne plaće zaposlenika, planirano povećanje za plaće zaposlenih za cca 120.000.-€ koje će Društvo morati prihodovati od nekih novih usluga.

Za prvo polugodište ne planira se značajnije povećanje prihode, ali Društvo planira revidirati sve ugovore sa korisnicima i ugovoriti novu naknadu za obavljanje usluga.

Također planira povećati prihod o d upravljanja zgradama, obzirom je, odlukom direktora i suglasnosti NO , naknada za upravljanje jedinstvena za sve zgrade – 0,05 €/m2 mjesečno , što se provodi kontinuirano prilikom potpisivanja novih ugovora o upravljanju.

Planirani prihodi su u iznosu 1.328.300 €.

Što se tiče rashoda, planira se sa subvencijama Vlade za energiju koja vrijedio do 01.04.2024.g., smanjenje donacija, plaće za 35 zaposlenih, jer se planira odlazak u mirovinu i prirodni odljev.

Ukupni rashodi planiraju se u visini 1.327.5000 €, te je planirana dobit prije oporezivanja minimalnih 800 € .

Članovi su svjesni izazovne 2024.g. te podržavaju odluke uprave vezane za revidiranje ugovora sa korisnicima i stambenim zgradama.

Direktorica navodi da je Plan nabave uključen u ovaj plan.

Nakon dobivenih pojašnjenja, predsjedavajući daje na glasanje, a članovi jednoglasno donose

**O d l u k u**

**Prihvaća se Plan poslovanja za 2024.g. u predloženom tekstu.**

**Točka 4.**

**Odluka o bruto plaći direktora**

Uvodno direktorica iznosi prijedlog, koji je usuglašen sa članovima Skupštine Društva o bruto plaći direktora gradskih tvrtki, te predlaže bruto plaću od 2.425,00 € mjesečno. Dosadašnja bruto plaća iznosila 2.170,02 €.

Navodi kako direktori nemaju pravo na ostala primanja koja imaju zaposlenici.

Članovi nemaju primjedbi na predloženu visini plaće direktora, , te nakon glasanja, jednoglasno donose

**O D L U K U**

**Prihvaća se odluka o visini bruto plaće direktora Društva u visini 2.425 € mjesečno.**

**Točka 5.**

**Razno**

Pod ovom točkom nije bilo upita niti rasprave.

Dovršeno u 8,40 sati

Zapisničar: Predsjedavajući NO:

Brankica Dejanović Marinko Pleskina